આમ પણ સુરત જિલ્લા પોલીસની કામગીરીને લઈ પ્રશ્નાર્થ ઊભા થતાં રહ્યા છે શરીર સંબંધી ગુનાઓ બનતા અટકાવવામાં પોલીસને કોઈ મોટો રસ નથી અંહી કયા વિસ્તારમાં કોણ દારૂ અને જુગારનો વેપાર કરાવે છે તેમાં રસ હોય તેવું લાગી રહ્યું છે. હાલમાં સમગ્ર દેશ સહિત ગુજરાતમાં સોસિયલ મીડિયા ઉપર બાળક ઉપાડી જતી મહિલા ટોળકી વિષે ભ્રામક પ્રચારોને લઈ અરાજકતા ફેલાઈ રહી છે. રાજ્યના ગૃહ વિભાગ તેમજ ઉચ્ચ અધિકારીઓ આ બાબતે સોસિયલ મીડિયાના ભ્રામક પ્રચારથી દૂર રહી ખોટા મેસેજ નહીં ફેરવવા તેમજ અફવામાં આવવું નહીં તેવા ખુલાસા કરી રહ્યા છે. સુરત જીલ્લામાં જ અત્યાર સુધી ચાર જેટલી જગ્યાએ નિર્દોષ મહિલાઓને ધીબી નાંખવામાં આવી છે. પલસાણામાં ગંગાધરા ખાતે મંગળવારના રોજ પાંચ મહિલાઓને માર માર્યો હતો. મહિલા ઉપર હુમલો કરનાર સ્થાનિક ગ્રામજનો અને મોટા માથા હતા પોલીસે કાર્યવાહી કરી ન હતી. સુરત શહેર તેમજ અમદાવાદમા આ બાબતે ફરિયાદો નોંધાઈ રહી છે અમદાવાદમા આ પ્રકારના મેસેજને લઈ મહિલાને હત્યા પણ થઈ ચૂકી છે. કદાચ સુરત જિલ્લા પોલીસ અમદાવાદ જેવી ઘટનાની રાહ જોઈ રહ્યા હોય એવું લાગી રહ્યું છે.